**Posebni uvjeti**

**Ugovora o dodjeli bespovratnih sredstava za projekte koji su financirani iz strukturnih fondova i Kohezijskog fonda EU u financijskom razdoblju 2007.-2013**

***Registracijski broj Ugovora o* *dodjeli bespovratnih sredstava – <Naziv projekta>***

Posredničko tijelo razine 1, (u daljnjem tekstu: „**PT1**“) Ministarstvo poljoprivrede, Ulica grada Vukovara 78, 10000 Zagreb,

Posredničko tijelo razine 2, (u daljnjem tekstu: „**PT2**“), Hrvatske vode, Ulica grada Vukovara 220, 10000 Zagreb,

zajednički obuhvaćeni pojmom PT-ovi,

s jedne strane, i

\_\_\_\_\_\_\_\_(*naziv*)\_\_\_\_\_, \_\_\_\_\_\_\_\_\_(*adresa*)\_\_\_\_\_\_\_\_\_\_\_\_

Društvo s ograničenom odgovornošću

OIB: \_\_\_\_\_\_\_\_\_\_\_\_\_\_\_

(u daljnjem tekstu: „**Korisnik**“)

s druge strane,

(u daljnjem tekstu: „**Strane**“) složile su se kako slijedi:

**Posebni uvjeti**

**Članak 1 – Svrha**

1.1 Svrha ovog Ugovora je dodjela bespovratnih sredstava od strane PT1 za potrebe provedbe projekta pod nazivom \_\_\_\_\_\_\_\_\_\_\_\_\_\_ (u daljnjem tekstu: „**Projekt**“) opisanog u Prilogu I (koji je sastavni dio ovog Ugovora).

1.2 Bespovratna sredstva se dodjeljuju Korisniku pod odredbama i uvjetima koji su utvrđeni u ovom Ugovoru, koji se sastoji od ovih posebnih uvjeta (u daljnjem tekstu: „**Posebni uvjeti**“) i priloga, za koje Korisnik ovim putem izjavljuje da ih je primio na znanje i prihvatio.

1.3 Korisnik prihvaća bespovratna sredstva i preuzima provođenje Projekta na vlastitu odgovornost.

1.4 Korisnik se obvezuje provesti Projekt u skladu s opisom i opsegom Projekta navedenima u Prilozima pod 10.1, uzimajući u obzir izmjene Projekta učinjene ovim Ugovorom.

**Članak 2 – Provedba i financijsko razdoblje Projekta**

2.1 Ovaj Ugovor stupa na snagu s datumom kada ga potpiše posljednja Strana te ostaje na snazi do izvršenja svih obaveza ugovornih Strana. Razdoblje ugovora na snazi uključuje također i razdoblje obveze izvještavanja nakon provedbe sukladno članku 2.3 treća točka Priloga II Općih uvjeta.

2.2 Razdoblje provedbe projekta iz članka 11.1 Priloga II Općih uvjeta projekta započinje danom početka projektne aktivnosti povezane s provedbom elemenata projekta i završava danom zaključenja svih projektnih aktivnosti povezanih s provedbom elemenata projekta.

2.3 Razdoblje financiranja Projekta započinje stupanjem Ugovora na snagu i završava dana 31.12.2016. Završni zahtjev za nadoknadom sredstava i Završno izvješće podnose se na kraju razdoblja iz članka 15.13 Priloga II Općih uvjeta.

2.4 Razdoblje prihvatljivosti izdataka projekta je od 01. siječnja 2012. do 31. prosinca 2016.

**Članak 3 – Iznos bespovratnih sredstava, postotak financiranja Projekta i uređenje plaćanja**

3.1 Ukupni iznos projekta procjenjuje se na \_\_\_\_\_\_\_\_\_\_\_\_ kuna.

3.2 Ukupni prihvatljivi troškovi se procjenjuju na \_\_\_\_\_\_\_\_\_\_ kuna, kao što je utvrđeno u Prilogu I.

3.3 PT1 dodjeljuje bespovratna sredstva do iznosa od \_\_\_\_\_\_\_\_\_\_ kuna što je najviši mogući iznos sufinanciranja ukupno procijenjene vrijednosti prihvatljivih izdataka Projekta iz točke 3.2. ovoga članka. Bespovratna sredstva potječu iz Kohezijskog fonda.

Iznosi koji će se isplatiti i završni iznos doprinosa PT1 iz bespovratnih sredstava utvrđuju se u skladu s člankom 14. i 17. Priloga II Općih uvjeta.

Korisnik se obvezuje osigurati plaćanja iz vlastitih izvora kako bi pokrio prihvatljive troškove koji nisu pokriveni bespovratnim sredstvima i Sredstvima za sufinanciranje iz Ugovora o sufinanciranju Projekta iz članka 8.4 ovoga Ugovora.

Korisnik preuzima odgovornost osiguravanja raspoloživosti sredstava za plaćanje neprihvatljivih izdataka.

3.4 Najniži iznos izdatka za podnošenje u Zahtjevu za nadoknadom sredstava iz članka 15.10 Priloga II je 100.000,00 kuna. Ovo ograničenje se ne primjenjuje u slučaju Završnog zahtjeva za nadoknadu sredstava.

3.5 Korisnik je ovlašten podnositi Zahtjeve za nadoknadu sredstava po obje metode (nadoknada i plaćanje) bez ograničenja po članku 15.2 Priloga II Općih uvjeta, osim za iznose ranije uložene u Projekt temeljem Početnih ugovora o sufinanciranju iz alineje (iii) za koje se podnosi Zahtjev za nadoknadom sredstava po metodi nadoknade prema postupku propisanim točkom 8.8 (vi) ovih Posebnih uvjeta.

3.6 Ako Korisnik ne djeluje u potpunosti s odlukom PT1 o povratu, i/ili je bankovni račun Korisnika blokiran zbog ovrhe ili drugih razloga, ako do toga dođe, Korisnik je suglasan s prekidom daljnjih isplata prema njemu od strane PT1/PT2, koje su definirane u točki 3.3. ovog članka, ili s odbitkom nepovraćenog iznosa iz daljnjih plaćanja od strane PT1.

**Članak 4 – Partneri**

4.1. Projekt će provesti Korisnik i sljedeći partneri:

4.1.1 \_\_(naziv)\_\_\_, \_\_\_(adresa)\_\_\_, \_\_OIB:\_\_\_\_

**Članak 5 – Prihvatljivi izdatak**

5.1Sukladno toči 3.3. Uputa za prijavitelje, a u svezi točke 14.2 (d) Priloga II Općih uvjeta sljedeći

troškovi nisu prihvatljivi za financiranje u okviru Projekta:

1. Troškovi povezani sa kupnjom neizgrađenog zemljišta
2. Ulaganja u kapital ili kreditna ulaganja, jamstveni fondovi
3. PDV koji je povrativ
4. Kamate na dug
5. Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika
6. Kupnja korištene opreme
7. Kupnja namještaja, uredske opreme, IT opreme, vozila, infrastrukture, kupnja zgrada/objekata uključujući zemljišta na kojem su izgrađene plaće za zaposlenike, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, troškovi otpremnina te neoporezivih bonusa zaposlenicima;
8. Kazne, financijske globe i troškovi sudskog spora
9. Operativni troškovi (uključujući troškove upravljanja projektom)
10. Izdaci temeljeni na fiksnim troškovima izračunat primjenom standardne veličine jediničnih cijena ili paušalnih iznosa
11. Gubici zbog fluktuacija valutnih tečaja i provizija na valutni tečaj
12. Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
13. neizravni troškovi (troškovi koji nisu u izravnoj vezi s ostvarenjem ciljeva projekta, npr. troškovi za administraciju ili osoblje, troškovi upravljanja, zapošljavanja, knjigovodstva, čišćenja, telefona, vode ili električne energije);
14. radni sati volontera, kao što je definirano u Zakonu o volonterstvu;
15. izdaci povezani s uslugom revizije projekta, koju nabavlja korisnik;
16. izdaci jamstava koja izdaje banke ili druga financijska institucija.
17. Sve kategorije troškova nastale izvan razdoblja prihvatljivosti troškova/izdataka.

5.2. Sve kategorije troškova koje ne ispunjavaju sve kriterije propisane člankom 14. točkom 14.2.

Priloga II Općih uvjeta, kao i točkom 3.2. Uputa za prijavitelje su neprihvatljivi. Svi troškovi koji

nisu izravno povezani s projektnim aktivnostima su neprihvatljivi.

**Članak 6 – Oglašavanje i mjere vidljivosti**

6.1 Korisnik se obvezuje provoditi i/ili sudjelovati u oglašavanju i mjerama vidljivosti povrh onih koje su opisane u Prilogu I, ukoliko PT2 postavi takav zahtjev.

**Članak 7 – Upravljanje projektnom imovinom**

7.1. Imovina koja je stečena u Projektu mora se koristiti u skladu s opisom sadržanim u Prilogu I.

**Članak 8 – Ostali uvjeti**

8.1. Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN, br. 78/2012, 143/2013, 157/2013) te Uredbom o tijelima u sustavu upravljanja i kontrole korištenja strukturnih instrumenata Europske unije u Republici Hrvatskoj (NN 97/12) Ministarstvo poljoprivrede je \_\_\_\_\_\_\_ donijelo Odluku o financiranju projekta. **Temeljem navedenog Korisnik projekta je \_\_\_\_\_\_\_\_\_\_\_\_\_; PT2 su Hrvatske vode; PT1 je Ministarstvo poljoprivrede; imovina projekta biti će od početka provedbe projekta u vlasništvu Korisnika.**

8.2 Korisnik se obvezuje uzeti u obzir i primijeniti preporuke izdane od strane PT2 tijekom provedbe kontrole postupka javne nabave. Neprihvaćanje ovih preporuka može dovesti do uskrate bespovratnih sredstava tijekom provedbe postupka iz članka 15.15. Općih uvjeta Ugovora (Prilog II).

8.3. Obzirom da razdoblje financiranja projekta završava 31.12.2016. godine, a da je razdoblje provedbe do 31.12.2016. godine, Završni zahtjev za nadoknadom sredstava i Završno izvješće podnose se i na kraju 2016. godine.

8.4 Nacionalni dio sufinanciranja projekta urediti će se posebnim Ugovorom o sufinanciranju između Ministarstva poljoprivrede, Hrvatskih voda, Korisnika i partnera na projektu.

8.5. Korisnik će za potrebe upravljanja projektom i izvješćivanja iz članka 2.3. Općih uvjeta koristiti sustav upravljanja projekta PT2. PT2 će o istome pravovremeno obavijestiti Korisnika.

8.6. Korisnik će za potrebe projekta otvoriti poseban račun namijenjen isključivo za potrebe projekta, te o broju IBAN-a obavijestiti PT2 pisanim putem najkasnije do dana podnošenja Zahtjeva za nadoknadom sredstava.

8.7. Plaćanja Korisniku obavljati će se preko PT2; Tijelo za plaćanje će podnijeti nalog za plaćanje HNB-u koja će isplatiti sredstva na posebni račun PT2. PT2 će ova sredstva u roku dva radna dana isplatiti na račun Korisnika osim za slučajeve isplate bespovratnih sredstava temeljem Zahtjeva za nadoknadom sredstava po metodi nadoknade u kom slučaju će se primjenjivati postupak iz točke 8.8 (vi) ovih Posebnih uvjeta.

8.8. Ugovorne strane suglasno utvrđuju:

(i) Korisnik i (*navesti ostale*) dana \_\_\_\_ sklopili su (*navesti naziv svih ugovora*) (dalje u tekstu: „**Početni ugovori o sufinanciranju**“) kojim ugovorima je definirano kako će se troškovi Projekta sufinancirati od strane: Korisnika, (*navesti ostale* ), (dalje u tekstu: „**Početni sufinancijeri**“). Korisnik je u obvezi raskinuti Početne ugovore o sufinanciranju u roku od 5 radnih dana od dana sklapanja ovog Ugovora, te o tome dostaviti dokaz PT2, kao i presliku raskinutog Početnog ugovora o sufinanciranju.

(ii) do dana objave poziva na dostavu prijedloga projekata Korisnik je već isplatio iznos od \_\_\_\_ izvođaču/ima za izvedene radove u sklopu Projekta što predstavlja \_\_ % ugovorne cijene Ugovora o (*navesti naziv ugovora*) iz alineje (i) gore.

(iii) u plaćanju iznosa iz alineje (ii) od \_\_\_\_kn izvođaču/ima za izvedene radove u sklopu Projekta sudjelovali su: Korisnik plaćanjem iznosa od \_\_\_kn, te (*navesti ostale* ) plaćanjem iznosa od \_\_\_\_kn, sukladno odredbama Početnih ugovora o sufinanciranju.

(iv) Iznosi ranije uloženi u Projekt temeljem Početnih ugovora o sufinanciranju iz alineje (iii) gore predstavljaju potraživanje Početnih sufinancijera. Početni sufinancijeri iz bespovratnih sredstava Europske Unije koja će se isplatiti temeljem Zahtjeva za nadoknadom sredstava po metodi nadoknade, ostvaruju povrat iznosa ranije uloženih u Projekt temeljem Ugovora o (*navesti naziv ugovora*) iz alineje (i) gore na način opisan u alineji (vi) niže,

(v) nakon dostave Zahtjeva za nadoknadom sredstava po metodi nadoknade od strane Korisnika na puni iznos iz alineje (ii) gore koji je plaćen izvođaču/ima, PT2 će nakon provjere prihvatljivosti i odobrenja prihvatljivih troškova po tom Zahtjevu pripremiti i proslijediti PT1 Zahtjev za plaćanje bespovratnih sredstava EU.

(vi) nakon što se temeljem Zahtjeva za plaćanje (temeljem Zahtjeva za nadoknadom sredstava po metodi nadoknade) na posebni bankovni račun PT2 uplate bespovratna sredstava Europske unije, PT2 će ta sredstva isplatiti Početnim sufinancijerima u omjerima njihovih ulaganja iz alineje (iii) gore. Omjeri ulaganja će se odrediti tako da zbroj ulaganja svih Početnih sufinancijera iz alineje (iii) gore predstavlja osnovicu (dalje u tekstu: „**Osnovica**“), te se ulaganje svakog Početnog sufinancijera iz alineje (iii) gore dijeli s Osnovicom. Tako dobiveni udio svakog Početnog sufinancijera se množi s iznosom uplaćenih bespovratnih sredstava Europske Unije, te svaki Početni sufinancijer ostvaruje pravo na povrat tako izračunatog iznosa.

**Članak 9 – Adrese za kontakt**

* 1. Za svaki oblik komunikacije koji je povezan s ovim Ugovorom važno je navesti broj i naziv Projekta te ga poslati na sljedeće adrese:

Za PT1

Ministarstvo poljoprivrede, Sektor međunarodnih projekata, Ulica grada Vukovara 220, 10000 Zagreb, faks: 01 6151 821

Za PT2

Hrvatske vode, Sektor za projekte sufinancirane sredstvima EU, Ulica grada Vukovara 220, 10000 Zagreb, fax: 01 6307 686; [hveu-publications@voda.hr](mailto:hveu-publications@voda.hr)

PT2 pismeno obavještava Korisnika o osobi i adresi elektronske pošte za kontakt za komunikaciju oko Projekta.

Za Korisnika

\_\_\_\_\_\_\_\_(*naziv*)\_\_\_\_\_, \_\_\_\_\_\_\_\_\_(*adresa*)\_\_\_\_\_\_\_\_\_\_\_\_

Tel. +385-\_\_\_\_\_\_\_\_\_

Fax +385-\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_

**Članak 10 – Prilozi**

10.1 Sljedeći dokumenti priloženi su ovim Posebnim uvjetima te čine sastavni dio Ugovora:

Prilog I: Opis i Proračun Projekta \_\_\_\_\_\_,

Prilog II: Opći uvjeti koji se primjenjuju na projekte financirane iz strukturnih fondova i Kohezijskog fonda EU u sklopu programa u razdoblju 2007.–2013.

10.2 U slučaju proturječnosti između odredbi ovih Posebnih uvjeta ili bilo kojeg povezanog Priloga, odredbe Posebnih uvjeta će imati prvenstvo. U slučaju proturječnosti između odredbi Priloga II i onih iz drugih Priloga, odredbe Priloga II imati će prvenstvo.

Sastavljeno na hrvatskom jeziku – tri originala, jedan original za svaku Stranu.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Tihomir Jakovina, dipl.agr. | | Mr.sc.Ivica Plišić, dipl. ing.građ. | |
| Ministar |  | Generalni direktor |  |
| Potpis |  | Potpis |  |
| Datum |  | Datum |  |
| **Za korisnika**  **\_\_\_(*naziv*)\_\_\_\_\_,** | | **Klasa:**  **Urbroj:** | |
|  |  |  |  |
| Direktor |  |  |  |
| Potpis |  |  |  |
| Datum |  |  |  |